A vastagbél-diverticulosis sebészi kezelése
Authors: György Alpár , Barok Bianka , Lukovich Péter 
Published: December 2020

Összefoglaló.
Bevezetés: A vastagbél-diverticulosis a lakosság kb. 60%-át
érinti, incidenciája folyamatosan növekszik. A betegek 6%-ánál van szükség
sebészi beavatkozásra. Jelenleg nincs egységes irányelv, mikor indokolt elektív
műtétet végezni. Módszer: Retrospektív módszerrel elemeztük az
osztályunkon 2017. július 17. és 2020. április 30. között
vastagbél-diverticulosis miatt operált betegek demográfiai és műtéti adatait,
emellett a szövődmények arányát. Összehasonlítottuk az elektív (EM) és a sürgős
műtétek (SM), illetve a nyitott és a laparoszkópos műtétek adatait.
Eredmények: 38 operált beteg közül 19-nél történt EM,
illetve 19 betegnél SM. A betegek átlagéletkora az EM-eknél 64 év, az SM-ek
esetében 67 év volt. EM-nél az indikáció 12 esetben recidiváló diverticulitis, 5
esetben colovesicalis, 2 esetben colovaginalis sipoly volt. SM-nél az indikáció
17 esetben perforáció, 2 esetben hasüregi tályog volt. Az EM-ek 89%-a
laparoszkópos módon került elvégzésre; az átlagos műtéti idő EM/SM esetében 96
perc/89 perc, az átlagos ápolási napok száma 17/14 volt. Az EM-csoportból 1
beteg, míg az SM-csoportból 5 beteg meghalt. Szignifikáns különbség volt a műtét
típusa, a stomaképzés és a transzfúziós igény tekintetében. Nem találtunk
szignifikáns eltérést a posztoperatív ápolási napok és a mortalitás
tekintetében. Következtetés: Az elektív műtétek alacsonyabb
morbiditása és mortalitása, illetve a laparoszkópos technika alkalmazhatósága
miatt törekedni kell a tervezett műtétre. Nincs egységes irányelv a relatív
műtéti indikáció felállításában: gasztroenterológus és sebész által felállított,
személyre szabott kezelési stratégia szükséges. Véleményünk szerint indokolt a
műtét, amennyiben igazolt diverticulosis esetében szigorú diéta mellett kiújul a
gyulladás. Orv Hetil. 2020; 161(51): 2146–2152.
Summary.
Introduction: Colonic diverticulosis affects 60% of the
population, incidence of the disease grows progressively. During its course, 6%
of patients with diverticulosis will need surgical intervention. There is no
current guideline when to carry out elective operation. Method:
We analyzed demographics, surgical patient data and also post-operative
complications of patients operated in our department due to colonic
diverticulosis between 17-07-2017 and 30-04-2020 retrospectively. We compared
the results of elective (ES) and acute surgeries (AS), also laparotomies
versus laparoscopies. Results: 19 out of
38 patients underwent ES and 19 AS. ES group average age was 64 years, and 67 in
the AS group. Indications of ES were recurring diverticulitis in 12, colovesical
fistula in 5 and colovaginal fistula in 2 cases. Indications of AS were
perforations in 17 and intraabdominal abscesses in 2 cases. 89% of all ES were
operated laparoscopically; average operation time in ES/AS was 96/89 minutes,
average hospital stay was 17/14 days. 1 patient after ES and 5 after AS died.
Significant difference was found between the groups with regard to the type of
operation, frequency of colostomy creation and the need of blood transfusion but
no significant difference was demonstrated in average hospital stay and
mortality. Conclusion: Due to the lower morbidity and mortality
rate as well as the benefits of laparoscopic approach, we should always opt for
ES. No guideline for relative surgical indication exists: gastroenterologist and
surgeon should make a personalized surgical plan. In our opinion, operation
should be carried out if diverticulitis reoccurs while the patient is on strict
diet. Orv Hetil. 2020; 161(51): 2146–2152.